# **Kravspecifikation for fabriksnye møbler**

Alle møbler skal være konstrueret og designet således, at de sikres længst muligt levetid. Med levetid menes blandt andet, at møblet ved normal anvendelse skal bevare sin æstetiske fremtoning, behagelige brugsflade og brugsværdi. Alle møbler skalsom minimum have en levetid på 7 år. Hvis møblerne ikke har en levetid på 7 år ved normal brug, skal leverandøren for egen regning reparere eller udskifte møblet. Normal brug skal ses i kontekst af brugeren, f.eks. vil møbler der købes til en skole, forventes at have en merbelastning ved brug, end brug i privat hjem.

Alment Alle møbler skal være afdampede og klar til brug ved levering.

Alment Alle møbler skal som minimum, udover at leve op til kravene i denne beskrivelse, leve op til sædvanlig kvalitet i eventuelle branchestandarder.

Alment Alle møbler, uanset hvilke sted de leveres til, skal kunne holde til brug af både børn og voksne.

Alment Møbler, der leveres under denne kontrakt, skal mærkes med leverandørens og/eller producentens logo. Mærkning skal ske direkte på møblet med et synligt og holdbart mærke. Mærkets placering skal være på ben/undersider eller tilsvarende diskrete steder.

Alment De tilbudte produkter skal til enhver tid overholde gældende lovgivning.

* 1. **Standarder**

Standarder Undervisningsmøblerne skal opfylde kravene til mål, sikkerhed, styrke og holdbarhed i EN 1729-1 og EN 1729-2 eller tilsvarende.

Standarder Øvrige siddemøbler skal overholde kravene i EN 16139, kravniveau 2 og borde skal overholde kravene i EN 15372, kravniveau 3 eller tilsvarende

Standarder Overflader på møbler skal opfylde kravene for de relevante kravkategorier i DS/INF 132 eller tilsvarende.

Standarder Opbevaringsmøbler skal opfylde kravene til sikkerhed, styrke og holdbarhed i EN 16121, prøvningstrin 2, annex A

Standarder Overflader på borde skal være lavreflekterende, dvs. glansgraden ved 60 % i henhold til ISO 2813 eller tilsvarende.

Standarder Laminatbordplader skal være højtrykslaminat (HPL) eller CPL, der opfylder EU-krav EN 438.

Standarder Lyddæmpende inventar, skærmvægge o.l. skal være minimum Absorptionsklasse A i henhold til DS/EN ISO 11654:1997 eller tilsvarende samt krav i EN ISO1023 del 2 i sikkerhed og stabilitet.

* 1. **Rengøring**

Rengøring Produkter/møbler, der leveres under denne kontrakt, skal kunne tåle rengøring/aftørring med almindelige rengøringsmidler og fiberklude

Rengøring Polstrede møbler/akustikmøbler skal kunne tåle daglig støvsugning, damprens samt rengøring med opvredet klud med almindeligt husholdningsopvaskemiddel.

* 1. **Højderegulering**

Højderegulering Møbler med højderegulering skal fungere normalt efter 5000 bevægelser i henhold til ISO 21016 eller tilsvarende.

Højderegulering Højderegulerbare stole/taburetter skal være let indstillige og dette skal kunne foregå lydsvagt samt kunne foretages af børn i den pågældende aldersgruppe.

* 1. Hjul

Hjul Produkter med hjul, skal kunne leveres med hjul til både bløde og hårde gulve til den i tilbudslisten angivne pris.

Hjul Alle hjul, undtaget stole og taburetter, skal være låsbare, alternativt skal det i konstruktionen sikres at møblet ikke ruller, når det står.

* 1. **Miljø**

Miljø Møblernes dele skal kunne adskilles i materialefraktioner med henblik på genanvendelse og kildesortering.

Miljø Alle møbler skal give mulighed for udskiftning af reservedele for længst mulig levetid, herunder, dog ikke begrænset til, hjul, gaspatroner, motorer og bordplader.

Miljø Alle stel til borde skal kunne reguleres og give mulighed for udskiftning af bordplader i forskellige størrelser

Miljø Pr. 1.1.23 skal 50% af de stole der primært er produceret i plast, og som tilbydes Aarhus kommune via kataloger og e-handel, være produceret af minimum 75% genanvendt plast.
Pr. 1.1.23 skal det være muligt at indkøbe skriveborde, hvor bordpladen er produceret af genanvendt materiale.
Pr. 1.1.24 skal 90% af de stole der primært er produceret i plast, og som tilbydes Aarhus kommune via kataloger og e-handel, være produceret af minimum 75% genanvendt plast.

Miljølovgivning Alle tilbudte produkter og tilbehør skal opfylde alle relevante krav i forhold til miljølovgivning, og skal som minimum leve op til en sædvanlig kvalitet i branchen.

Indholdsstoffer - generelt Overfladebehandling af træ, plast og/eller metaldele: De produkter, der anvendes til overfladebehandling, må ikke indeholde mere end 5 vægtprocent flygtige organiske forbindelser (VOC).

Indholdsstoffer - generelt Formaldehyd - BKG. Nr. 289(1983) Anvendelse af lim i spånplader, krydsfiner og andre træbaserede plader må højst afgive 0,15 miligram formaldehyd pr kubikmeter luft (testes i klimakammer)

Indholdsstoffer - generelt Produkter og emballage, der leveres under denne kontrakt, må ikke indeholde stoffer, som er optaget på Miljøstyrelsens liste over uønskede stoffer 2009 http://www2.mst.dk/udgiv/publikationer/2010/978-87-92617-15-6/pdf/978-87-92617-16-3.pdf

Indholdsstoffer - generelt Møblerne må ikke indeholde stoffer, som står på European Chemicals Agencys kandidatliste over Substance of Very High concern se http://echa.europa.eu/web/guest/candidate-list-table

Indholdsstoffer - generelt Undtagelsesvis accepteres stoffer fra disse lister, hvis de tillades i relevante kriterier for Svanemærkede produkter som nævnt i kriteriedokument for Svanemærkning af møbler og inventar, version 4.15, gældende til 30. juni 2021, offentliggjort d. 9. januar 2019 – se link <https://www.ecolabel.dk/da/virksomheder/kriterier/vis-produktgruppe?produkt-gruppeid=031&projektgruppe=Svanen#,tab:kriterier>. Når der kommer en ny version i kriteriedokumentet (forventet i 2021), vil denne være gældende.

Indholdsstoffer - generelt Møblerne må ikke indeholde dimethylfumarat - BKG. Nr. 325/2009 Forbud mod salg af produkter, der indeholder dimethylfumarat (mug- og svampedræbende middel)

Indholdsstoffer - generelt Alle produkter, komponentdele og emballage skal være fri for PVC plast og ftalater.

Indholdsstoffer - generelt Møblerne må ikke være fremstillet ved brug af CFC-gasser

Indholdsstoffer - generelt Plastmateriale skal være fri for tilsat stoffer baseret på bly, kadmium, kviksølv og deres forbindelse samt organiske tin-forbindelser.

Indholdsstoffer - generelt Plastdele skal opfylde kravene i DS EN ISO 11469:2000 og DS EN ISO 1043-1 – 4 – eller tilsvarende.

Indholdsstoffer - generelt Alle større og væsentlige metaldele og deres overfladebehandling skal være fri for kadmium, nikkel og bly samt chrom VI.

Indholdsstoffer - generelt Generelt for alle komponentdele (træ, metal, plast, tekstiler og polster) gælder at maling, lak og farvestoffer samt finish- og efterbehandlingsprodukter er fri for tungmetaller og azo-farvestoffer der kan fraspalte kræftfremkaldende aminer, ftalaterne (DEHP, DBP, BBP) samt organiske opløsningsmidler.

Indholdsstoffer - generelt Produkter, der leveres under denne kontrakt, skal være fri for halogenerede flammehæmmere, brommerede og chlorede brandhæmmere.

Indholdsstoffer - generelt Plast fremstillet under anvendelse af vinylchloridmonomerer (VCM) må ikke anvendes i produkternes dele

Træ Minimum 70% træ i træmøbler, der leveres under denne kontrakt, skal være fremstillet af dokumenterbart bæredygtigt træ eller genbrugstræ. ”Træ”, ”træmøbler” og ”bæredygtigt træ” defineres som i Naturstyrelsens vejledning: Sikring af bæredygtigt træ i offentlige aftaler om vareindkøb, tjenesteydelser og bygge- og anlægsarbejder, Naturstyrelsen 2014. Herunder henvises der også til POGIs mål nr. 4 om bæredygtigt træ.

Træ Træbaserede produkter skal leve op til kriterierne for Svanemærket, EUBlomsten eller tilsvarende, hvori der bl.a. stilles krav om bæredygtig skovdrift og kemikalieindhold i produktet.

Træ Træfiner skal fremstå med ensartethed i finerstruktur og farve.

Træ Overflader må ikke være ru på nogen synlige sider. Højtrykslaminat/CPL Når der tilbydes højtrykslaminat eller CPL, skal hvert lag være med en minimumstykkelse på 0,5 mm

PUR Polsterskum af polyuretan må ikke bestå af CFC, HCFC, HFC eller metylenklorid.

Tekstiler/polstring Tekstiler/polstring skal have en slidstyrke på minimum 55.000 Martindale i henhold til DS/EN ISO 12947-2 eller tilsvarende. Plejehjem 75.000+

Tekstiler/polstring Tekstiler/polstring skal have en lysægthed på minimum 5 i henhold til EN ISO 105-B02:1999 metode 2 samt Amendment A1:2002 eller tilsvarende. Tekstiler skal have en pilling på minimum 4 i henhold til EN ISO 12947-2 eller tilsvarende. Kun gældende for siddemøbler.

Tekstiler/polstring Tekstiler/polstring skal have en gnid ægthed på minimum 4 i henhold til DS/EN ISO 105-X12:2002 eller tilsvarende. Kun gældende for siddemøbler.

Tekstiler/polstring Tekstiler/polstring må maksimalt have en sømskridning på 5 mm. Kun gældende for siddemøbler.

Transport Personbiler, vans, varebiler, lastbiler mv. skal optil 3.500 kg have energiklasse A og over 3.500 kg. Skal de have Euronorm 6. Dette krav skal sikre miljøet. Det er ikke påtænkt at der skal ske en udskiftning af allerede fungerende biler. Derfor skal leverandøren kunne godtgøre at alle naturlige udskiftninger af biler, skal imødekomme dette krav.

* 1. **Arbejdsmiljø**

Arbejdsmiljø Tilbudsgiver må ikke have upåfulgte påbud fra Arbejdstilsynet

Arbejdsmiljø Tilbudsgiver skal opfylde alle relevante arbejdsmiljøkrav samt arbejdstilsynets anvisninger og bekendtgørelser, i henhold til gældende lovgivning.

**Børn og unge 0-18 år**

Konstruktion/funktion Alle møbler til børn skal være fri for klemfælder (finger, hoved, ben mv.). Kravet gælder ikke for væghængte klapborde, når disse er i bevægelse.

Konstruktion/funktion Møblerne skal være konstrueret, så de ikke rokker eller vælter forudsat at de er korrekt monteret (f.eks. vægmontering).

Støjdæmpende Møblerne bør være støjdæmpende og akustikdæmpende

Støjdæmpende Daginstitutionsmøbler (0-6 år) skal borde og taburetter være støjdæmpende.

Støjdæmpende I indskoling (6-8 år) skal borde og taburetter tilbydes som støjdæmpende og indkøberen skal gøres opmærksom på dette.

# **Kravspecifikation for brugte møbler**

Alle møbler skal som minimum leve op til en sædvanlig kvalitet i branchen og kunne holde til normal brug det sted de leveres til.

De brugte møbler skal i videst muligt omfang leve op til kravspecifikation for fabriksnye møbler.

De brugte møbler må ikke udgøre sikkerhedsrisiko (f.eks. klemfælder til børn) og skal være stabile såfremt de sælges til brug af børn 0-18 år.

# **Service**

Servicen er gældendende både for genbrugte og nye møbler.

Leverandøren skal uden beregning stå til rådighed med råd og vejledning i forhold til:

* Indretning
* Produkternes funktioner
* Materialer
* Læringsmiljøer der understøtter de pædagogiske læringsmål i den styrkede pædagogiske læreplan
* Alle produkter skal forsynes med et mærke, hvor der fremgår oplysninger, som kan identificere møblet (som minimum leverandørnavn, produktidentifikation, ordrenummer og ordredato). Der kan accepteres Lotr numre eller lignende såfremt der gives vejledninger til aflæsning eller andet.
* Leverandøren er i alle tilfælde forpligtet til at vejlede omkring sikkerhed, hvis ordregiver bestiller produkter, hvor der er risici.
* I forbindelse med levering af møbler skal leverandøren medtage eller tilbagekøbe de møbler, der udskiftes.
* Alt affald (eller møbler der skal smides ud) skal kildesorteres.
* Alle varer leveres frit på angivet sted. Dvs. at bestilleren bestemmer hvilket lokale, herunder hvilken etage, varerne skal leveres til.
* Produkterne skal leveres samlet. Dog er det tilladt at levere borde og sofaer med benene separat.
* Skal være i stand til at kunne levere rådgivning
* Leverandøren bedes løbende dele gode bæredygtige løsninger, med indkøb og udbud. Disse løsninger vil blive delt med kommunen til inspiration.

# Vejledninger/Ønsker:

Tekstiler/polstring Aak anbefaler brugerne til at Tekstiler/polstring skal have en slidstyrke på minimum 90.000 slidbevægelser i henhold til EN ISO 12947-2 eller tilsvarende. Kun gældende for siddemøbler.

Tekstiler/polstring Aak anbefaler brugerne i magistrat for børn og unge benytter kunstlæder eller materialer med lignende egenskaber i forhold til holdbarhed og rengøringsvenlighed.

Mærkning/registrering Aarhus Kommune ønsker i fremtiden at registrere sine møbler i et centralt system. Planen er at påbegynde registrering i vores Facility Management system ”Main Manager”.

Genanvendelse Aarhus Kommune har intentioner om at møbler der er lavet af genanvendte materialer f.eks. plastik, stof eller fiskenet, skal udgøre over tid mindst 10 % af indkøbet.

Transport Aarhus Kommune har et mål om at transport bliver fossilfri inden 2030. Der vil derfor løbende komme tiltag og krav for at opnå dette mål. Man kan følge med i arbejdet via: <https://www.aarhus.dk/virksomhed/leverandoer-til-os/aarhus-kommunes-indkoebs-og-udbudspolitik/groenne-krav-til-aarhus-kommunes-transport/>